|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

**H O T Ă R Â R E A N R. 87**

**din 30 octombrie 2013**

**privind aprobarea întocmirii Actului adiţional nr. 2**

**la Contractul de concesiune Nr. 94/2.281 din 5 aprilie1995**

 **Consiliul local al municipiului Dej**, întrunit în şedinţă de lucru ordinară din data de 30 octombrie 2013,

 Având în vedere **proiectul de hotărâre**, prezentat din **iniţiativa primarului** Municipiului Dej, întocmit în baza Raportului Nr. 18.629 din 7 octombrie 2013 al Serviciului de Urbanism şi Amenajarea Teritoriului prin care se propune aprobarea rectificării suprafeţei înscrisă în C.F. Dej Nr. 53.349 (provenită din conversia de pe hârtie a C.F. Nr. 554 Dej) de la 120 m.p. la 177 m.p. proprietar Oraşul Dej, cota de 1/1 parte şi aprobarea întocmirii Actului adiţional Nr. 2 la Contractul de concesiune Nr. 94/2281 din 5 aprilie 1995**,** prin care se modifică beneficiarul contractului şi suprafaţa concesionată de la 120 m.p. la 177 m.p. (conform Contractului de vânzare cumpărare anexat şi a Documentaţiei tehnice cadastrale, întocmită de către S.C. SURVLAND S.R.L.- tehnician Cristian Gherghişan), proiect avizat favorabil în şedinţa de lucru a comisiei economice din data de 29 octombrie 2013;

În temeiul prevederilor ‘art. 41’ din Legea Nr. 50/1991 privind autorizarea executării lucrărilor de construcţii şi ‚art. 36’, alin. (5), lit. b) şi ‚art. 45’, alin. (3) din Legea Nr. 215/2001 privind administraţia publică locală, republicată

**H O T Ă R Ă Ș T E:**

**Art. 1.** **Aprobă** rectificarea suprafeţei înscrisă în C.F. Dej Nr. 53.349 (provenită din conversia de pe hârtie a C.F. Nr. 554 Dej) de la 120 m.p. la 177 m.p., cu ramura de folosinţă „Curţi construcţii”, proprietar Oraşul Dej, cota de 1/1 parte.

**Art. 2.** **Aprobă** întocmirea Actului adiţional Nr. 2 la Contractul de concesiune Nr. 94/2.281 din 5 aprilie 1995, cu condiţia achitării de către S.C. BLUE FORT S.R.L. a debitelor restante.

**Art. 3.** **Aprobă** întocmirea Actului adiţional Nr. 2 la Contractul de concesiune Nr. 94, prin care se modifică:

* **Cap. I** astfel : „ Între Mun. Dej cu sediul în Dej, Strada 1 Mai, Nr. 2, reprezentat prin ing. Morar Costan, având funcţia de primar în calitate de concedent, pe de o parte şi S.C. BLUE FORT S.R.L., persoană juridică, cu sediul în Dej, str. Teilor, Nr. 18, înregistrată la Registrul Comerţului cu J 12/1995 şi CUI 7830909, în calitate de concesionar pe de altă parte”

**Vechiul beneficiar** al contractului de concesiune este S.C. COM DORA LUX S.R.L. cu sediul in Dej, Strada Piaţa. Bobâlna, Nr. 12 conform Actului adiţional Nr. 1/ 3500 din 14 februarie 2002 la Contractul de concesiune Nr. 94/2281 din 5 aprilie 1995

* **Cap. II, Art. 1,** astfel: „ Obiectul contractului constă în cedarea şi preluarea în concesiune a terenului situate în Dej, Strada Regina Maria, Nr. 28, destinat amenajării unei staţii de autobus (**177 m.p.)**
* **Cap. IV, Art. 3**, astfel: „Preţul concesiunii este o redevenţă valorică de **5.405** lei/an, pentru terenul în suprafaţă de 177 m.p., situat în Dej, Strada Regina Maria, Nr. 28;
* Redevenţa valorică se va modifica anual, în conformitate cu rata inflaţiei.”

Se va modifica şi Anexa Nr. 4/B la Contractul de concesiune Nr. 94/2281 din 5 aprilie 1995 :

* **Cap. I, Art. 1,** astfel : „Concedentul, respective Municipiul Dej, reprezentata prin ing. Morar Costan, în calitate de primar se obligă să pună la dispoziţie terenul identificat prin C.F. Nr. 53.349 cu Nr. topo 1.130/2, în suprafaţă de 177 m.p., concesionarului S.C. BLUE FORT S.R.L.

 **Art. 4.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului din cadrul Direcţiei Tehnice şi Serviciul Taxe şi impozite din cadrul Direcţiei Economice a Primăriei Municipiului Dej.

**Preşedinte de şedinţă,**

 **Bob Axinte**

**Nr. consilieri în funcţie - 19 Contrasemnează,**

 **Nr. consilieri prezenţi - 18 Secretar**

**Nr. voturi pentru - 18 Covaciu Andron**

 **Nr. voturi împotrivă -**

 **Abţineri -**